RICHY ออกหุ้นกู้ 360 ลบ. ดอกเบี้ย 5.60% ขายรายใหญ่ 23-28 ก.พ.นี้
RICHY ออกหุ้นกู้ 360 ลบ. อายุ 3 ปี ดอกเบี้ย 5.60% ขายรายใหญ่ 23-28 ก.พ.นี้หวังใช้เป็นเงินหมุนเวียน-ขยายธุรกิจ
14 ก.พ. 2560

บริษัทริชี่ เพลซ 2002 จำกัด (มหาชน) หรือ RICHY ระบุว่า บริษัทได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อเสนอขายหุ้นกู้ของบริษัท มูลค่าไม่เกิน 360 ล้านบาท อายุ 3 ปี ครบกำหนดไถ่ถอนปี พ.ศ.2563 กำหนดอัตราดอกเบี้ยคงที่ร้อยละ 5.60 ต่อปี จ่ายดอกเบี้ยทุก ๆ 3 เดือนตลอดอายุหุ้นกู้ เสนอขายให้ผู้ลงทุนสถาบัน และ/หรือ ผู้ลงทุนรายใหญ่ โดยเปิดจองซื้อในระหว่างวันที่ 23-24 ก.พ.60 และ 27-28 ก.พ.60 ผ่าน บล.เอเซีย พลัส ซึ่งเป็นผู้จัดการการจัดจำหน่ายหุ้นกู้
โดยบริษัทมีวัตถุประสงค์ในการนำเงินที่ได้จากการเสนอขายหุ้นกู้ในครั้งนี้เพื่อนำมาใช้หมุนเวียนและดำเนินการขยายธุรกิจ และ/หรือชำระคืนหนี้ตั๋วแลกเงินระยะสั้นบางส่วน